text: 20/09/2020 &nbsp02:42
  "Над 155 млн. лв. по европейски програми се инвестират в момента в област В. Търново" е заглавие от първа страница на областния всекидневник "Янтра ДНЕС". Общо 161 проекта, финансирани с европейски средства, са приключили или в момента са в процес на изпълнение в област В. Търново, а общата им стойност е 155 630 597 лв. Това показа Информационната система за управление и наблюдение на средства от ЕС в България – ИСУН 2020 … Къде, какви проекти се реализират и какво предстои, прочетете във всекидневника. "Слагат 100 подземни контейнера за битови отпадъци във В. Търново", пише още вестникът. 100 подземни контейнера за битови отпадъци предстои да бъдат изградени и монтирани във В. Търново. Очаква се първите съоръжения да станат факт до края на годината, след като Общината вече обяви обществена поръчка … Какви са условията за участие в нея и повече за новите придобивки, научете от страниците на вестника. "Ще съдят ученик за изнудване с голи снимки" е новина от криминалната хроника. "15 заслужили учители получават приза "Неофит Рилски" на МОН" е заглавието на статия от страница 5. Във вестника ще откриете и различни приветствия от местни управници, политици и кандидати за евродепутати по случай днешния празник – 24 май. "10-годишните момичета от "Етър" станаха зонален шампион по хандбал", е новина от спортните страници. "Каузата "Заедно за Никол" обедини великотърновци" е заглавие от другия областен ежедневник "Борба". Концертът в подкрепа на 18-годишната ученичка от Велико Търново Никол Владкова запълни до краен предел залата на Музикално-драматичен театър "Константин Кисимов". Близо 20 хиляди лева бяха събрани по време на благотворителното събитие, организирано от съучениците на Никол от Природо-математическата гимназия "Васил Друмев" … Повече за тяхната благородна мисия, разберете от първа страница на вестника. "Над 155 млн. лв. по европейски програми се инвестират в момента в областта" е друга новина от днес. Общо 161 проекта, финансирани с европейски средства, са приключили и в момента са в процес на изпълнение в област Велико Търново, а общата им стойност е 155 630 597 лева … Къде, какво се прави прочетете във вестника. "Малчугани от ДГ "Пролет" влязоха в класна стая на килийно училище", пише още "Борба". "Юбилейна трофейна изложба откриха в Елена за празника на града" е друга новина от днес, която ни разказва как са преминали тържествата в балканското градче. В областния ежедневник ще намерите и поздрави и обръщения по случай 24-ти май.